ועדת הכלכלה, כנסת 16, פרוטוקול מספר 574, 2005-12-20 11:30

אמנון כהן: בוקר טוב.

אמנון כהן: אני פותח את הדיון בנושא תקנות התעבורה (תיקון מס'...) התשס"ו-2005 בדבר הסדרת השימוש בקלנועית, התאמתה לתקינה אירופית, נסיעות אמבולנסים וכו'.

אמנון כהן: מי יכול להסביר לנו מה המצב ולשם מה אתם צריכים את התקנות.

עוזי יצחקי: בהתאם להערכותינו נעות בארץ 10,000 קלנועיות.

עוזי יצחקי: כיום אין הסדר חקיקתי לקלנועית.

עוזי יצחקי: הקלנועית נוסעת איפה שהיא רוצה והיכן שהיא רוצה.

עוזי יצחקי: הדבר מביא לסיכון הנוסעים בקלנועית.

עוזי יצחקי: נמצא כאן חבר הכנסת שאול יהלום - - -

אמנון כהן: שיזם את חוק של נכים עם מוגבלויות.

אמנון כהן: אני מאוד שמח שאתם מביאים תקנות על מנת להסדיר את הנושא הזה.

אמנון כהן: יש אנשים שהגורל התאכזר אליהם וצריך לסייע בידם.

עוזי יצחקי: ברצוני לציין שביצענו את העבודה בשיתוף פעולה עם נציגי הנכים.

עוזי יצחקי: נמצא פה אדריכל חיימוביץ.

עוזי יצחקי: הדבר באמת מביא לסיכון הנוסעים בקלנועיות וסיכון של אלה הנעים בדרך, כי הקלנועיות גורמות להאטה בתנועה ולהפרעות תעבורתיות.

שאול יהלום: יש סטטיסטיקה על תאונות?

עוזי יצחקי: לא.

עוזי יצחקי: בדקתי אתמול עם המשטרה ועם חזי שוורצמן, שהוא רמ"ד באגף התנועה, לעניין הנתונים.

עוזי יצחקי: אין את הקטגוריה הזאת של קלנועית, אבל לצערי הרב אנחנו יודעים שבשנה האחרונה קרו מספר תאונות קטלניות.

עוזי יצחקי: גם במהלך העבודה של הוועדה אירעו שתי תאונות קטלניות, אחת מחוץ לנהריה ואחת בסמוך לאשדוד.

עוזי יצחקי: כל המצב הנוכחי הביא אותי, עם כניסתי לתפקיד לפני כשנה, למנות צוות עבודה בין משרדי להסדיר את עניין הקלנועית.

עוזי יצחקי: הצוות בחן את הנושא בשלושה היבטים: הצורך ברישיון – לעניין בטיחות הקלנועית; הצורך ברישיון נהיגה – להבטיח כי הנוהג מיומן לנהיגה; ותנועת הקלנועית בדרך והשתלבותה בתנועה.

עוזי יצחקי: במשך כל עבודת הוועדה, ונמצא כאן חנניה אפנג'ר ממשרד התחבורה שהיה יו"ר הוועדה, ראינו לנגד עינינו את הניידות כצורך והדבר החשוב ביותר באיכות חייו של אדם מוגבל.

עוזי יצחקי: לקחנו את הדברים האלה בחשבון.

עוזי יצחקי: אתם יכולים לראות בתמונה שמצורפת למצגת שלי, בחורה מאוד נחמדה נוסעת על קלנועית, בלי כובע מגן, באמצע התנועה.

עוזי יצחקי: זה מראה עד כמה המצב מסוכן.

עוזי יצחקי: באוגוסט אירעה תאונה קטלנית עם קלנועית.

עוזי יצחקי: נהג קלנועית בן 83 נהרג מפגיעת רכב בכביש שיוצא מנהריה.

עוזי יצחקי: עיקרי ההסדרה, כפי שיבואו לידי ביטוי בתקנות, הם עמידה בתקן ישראלי.

עוזי יצחקי: אנחנו פוטרים את הקלנועית מחובת רישיון רכב, פוטרים מחובת רישיון נהיגה, מגבילים את המהירות כדי לשמור על חיי הנוהגים בקלנועית וחיי המשתמשים בדרך.

אמנון כהן: האם אתם קובעים מראש את התקן לקלנועית או מאפשרים לייבא ואז דורשים התאמה לתקן?

עוזי יצחקי: הייצור הוא בכפוף לתקן ישראלי.

עוזי יצחקי: אנחנו נגביל את תנועת הקלנועית למדרכה.

עוזי יצחקי: הגענו להסכמה עם ארגון הנכים, שבמקומות בהן תהיה בעיה לעבור את המדרכה, אפשר יהיה לרדת לכביש, לעבור את המכשול, ולחזור.

עוזי יצחקי: נשווה בין קלנועית לבין כסא גלגלים ונסדיר את זה בתקנות.

עוזי יצחקי: אנחנו כמשרד התחבורה, וכנציגי הממשלה, נפעל להנגיש את המדרכות לאנשים עם מוגבלות.

עוזי יצחקי: אנחנו כבר ביצענו עבודה בעניין הזה.

עוזי יצחקי: הכספים שיועברו לתשתיות - - -

אמנון כהן: זה מתוך 19 המיליארד?

עוזי יצחקי: לא, 19 מיליארד זה למע"צ לכבישים בין עירוניים.

עוזי יצחקי: במינהל הרשות יש תקציב של 1.5 מיליארד.

עוזי יצחקי: חלקו ילך להתאמת המדרכות.

עוזי יצחקי: עם אישור התקנה היום, הבטחתי ואקיים, אני פונה למשרד הבריאות להכיר בקלנועית כרכב נכים ולקבל סיוע מהמדינה לרכישת הכלי בדומה לכיסאות גלגלים.

ד"ר מיכאל דור: אנחנו נבדוק את זה, אני מניח שהעמדה שלנו תהיה חיובית, אבל לא בדקתי את זה.

עוזי יצחקי: הכנתי כבר פניה לסמנכ"ל משרד הבריאות.

לאה ורון: מר יצחקי, כדאי שתעביר העתק מהפנייה ליושב ראש הוועדה וגם לחבר הכנסת יהלום.

לאה ורון: הם יעזרו לכם.

אמנון כהן: צריך אולי לפטור אותם ממכס.

לאה ורון: הקלנועיות מיוצרות גם בארץ.

אבי אמינוב: אני מנכ"ל אשכול טכנולוגיות ויש לי פה דוגמא למה שמיוצר בארץ.

אמנון כהן: מה המחירים?

אבי אמינוב: בין 7,000 שקלים כולל מע"מ ועד ל-19,000 שקלים כולל מע"מ, לדגם זוגי.

אמנון כהן: אם משרד הבריאות יכיר בקלנועית הזאת, זה יוזיל את המחיר?

אבי אמינוב: זה תלוי בצורת ההתקשרות.

אבי אמינוב: אני נוטה להאמין שכן.

אמנון כהן: זה יהיה חלק מהביטוח הרפואי שלהם?

אמנון כהן: איך זה יהיה?

שאול יהלום: הם מכניסים עכשיו תקנה שאסור יהיה לנסוע אם זה לא בתקן.

שאול יהלום: אז קודם כל אני שואל את החברות המייצרות, האם הן תואמות היום ב- 100% את התקן?

אמנון כהן: שלא יהיה מצב שמישהו קנה ויגידו לו שהוא לא יכול לנסוע.

שאול יהלום: האם אלה שמוסבים לשבת הם לפי התקן?

שאול יהלום: יש סעיף בתקן לגבי העניין הזה?

דני גת: אני לא בקיא בעניין הזה.

דני גת: כל הייצור שלנו נעשה על פי תקן וההסבה לשבת נעשית ב"מכון צומת".

שאול יהלום: שמכון התקנים לא יגיד מחר שההסבה לשבת אינה בתקן.

דני גת: צריך להסדיר את זה.

דני גת: זה אף פעם לא עמד במבחן.

דני גת: המוצרים שלנו עומדים בכל התקנים הבינלאומיים וגם בתקן הישראלי.

אבי אמינוב: יש לי כאן קלנועית מתקפלת ואני מסביר לכם איך היא בנויה ואיך היא פועלת.

אבי אמינוב: ישראל היא יצרנית מספר אחת של קלנועיות.

לאה ורון: בעיקר בגלל הקיבוצים והמושבים.

אבי אמינוב: תודות לקיבוצים יש לנו את המוצר הזה.

דני גת: רוב הקלנועיות שנמכרות בארץ גדולות יותר מהקלנועית שמוצגת כאן.

דני גת: 85% עד 90% מהקלנועיות שנוסעות בארץ הן קלנועיות גדולות יותר.

דני גת: זה חשוב בגלל המגבלה של נסיעה על המדרכה.

דני גת: יש לנו גם דגם שמתפרק אבל 85% מהקלנועיות הן גדולות יותר, יציבות יותר.

דני גת: יש בארץ שני יצרנים שמייצרים לפי כל התקנים הבינלאומיים.

שאול יהלום: חוץ מכם, מי עוד מייצר בארץ?

דני גת: יש את צרעה, שמייצרים את הדגם שהוצג כאן.

דני גת: זה הדגם היחידי שמיוצר בארץ.

שאול יהלום: לצרעה יש תו תקן ישראלי?

אבי אמינוב: לנו יש "איזו 9001".

אבי אמינוב: אני לא יכול לומר בוודאות אם יש לנו תו תקן ישראלי.

חנניה אפנג'ר: הייתי יו"ר הוועדה שעשתה את הנוהל הזה.

חנניה אפנג'ר: אנחנו קבענו שכל יצרן יצטרך לעבוד לפי התקן שמוצג כאן.

אמנון כהן: מה יהיה גורלם של אנשים שכבר רכשו את הקלנועית?

חנניה אפנג'ר: מרגע קבלת התקנה, ויש כאן גם שינוי לגבי תנאי הייבוא שגם הם יצטרך לעמוד בתקן שלנו.

חנניה אפנג'ר: לגבי אלה שכבר קנו, לא נוכל לגעת בהם ולחייב אותם.

חנניה אפנג'ר: זה רק לגבי מי שירכוש מהיום והלאה.

שאול יהלום: איפה זה כתוב?

אתי בנדלר: לפי מה שאני רואה, אין כאן הוראת מעבר.

אתי בנדלר: צריך לכתוב את זה.

אתי בנדלר: לא כתוב כאן לגבי מי שהיום בבעלותו קלנועית שאינה עומדת בדרישות התקן.

חנניה אפנג'ר: זה יחול רק על היצרן.

לאה ורון: יתכן וגם ליצרן יש במלאי קלנועיות שהן לא מתאימות לתקן.

לאה ורון: צריך לאפשר תקופת מעבר לגבי אותן קלנועיות שהן במלאי ובשימוש.

אתי בנדלר: לגבי המלאי אינני יודעת.

אתי בנדלר: אם מדובר בתקן ישראלי תקף, אז גם היום אסור למכור אלא קלנועיות שעומדות בתקן הישראלי המחייב.

אמנון כהן: השאלה אם הישנים יכנסו לפי התקן האירופאי?

עוזי יצחקי: נכון, אבל לא כל הדרישות.

עוזי יצחקי: חלק מהדרישות לא עומדות.

עוזי יצחקי: לדוגמא: יש חובה בהתקנת פנסים.

עוזי יצחקי: עכשיו אני מטיל עליו דרישה נוספת.

אמנון כהן: ואם הוא לא יכול לעמוד בדרישה הזאת?

חנניה אפנג'ר: ישבנו עם היצרנים והצבנו להם את הדרישות והם אפילו היו מוכנים לעמוד בדרישות נוספות שלא דרשנו.

אמנון כהן: מה יהיה עם האנשים שכבר רכשו?

חנניה אפנג'ר: אין איתם בעיה.

אתי בנדלר: הפנסים הם חלק מדרישת התקן או שאלה דרישות טכניות נוספות?

חנניה אפנג'ר: אלה דרישות נוספות.

אתי בנדלר: אני מציעה שנעיר את הערותינו בשעת התקנת התקנות.

אתי בנדלר: ברור שככל שמדובר בדרישות טכניות נוספות, שאינן עומדות בדרישות התקן, יש לקבוע הוראות מעבר.

עוזי יצחקי: אני שוב חוזר ואומר.

עוזי יצחקי: עשיתי את מה שאני צריך מול כל הגורמים וגם עם ההיבט הציבורי.

עוזי יצחקי: אין כאן עניין של הפרטות.

דני גת: רציתי להתייחס לשאלתך לגבי המחיר באם הקלנועיות יוכרו על ידי משרד הבריאות.

דני גת: יש ארצות שבהן הכל משולם על ידי המדינה ויש מדינות שמשלמות אחוז מסוים.

דני גת: המחיר יהיה תלוי באחוז הסבסוד.

דני גת: בנורבגיה נותנים 100%, בארצות הברית בהתאם לגודל הכלי ומצב המשתמש.

אמנון כהן: הגברת חוה ראובני, תתחילי לקרוא את התקנות.

אמנון כהן: נא להעיר תוך כדי ההקראה.

חוה ראובני: היום יש שאלה קשה בנוגע לביטוח חובה לקלנועית.

חוה ראובני: האם זה חייב ביטוח חובה?

חוה ראובני: והיה אם יש האם יש כיסוי?

חוה ראובני: כי יש נושא של רישיון נהיגה.

חוה ראובני: ישנם תיקים תלויים ועומדים בבתי המשפט.

חוה ראובני: בשבוע שעבר התקבלה עמדה עקרונית של ועדת המעקב לעניין חוק הפיצויים לנפגעי תאונות דרכים, שמכינה שינויים בחוק הפיצוי לנפגעי תאונות דרכים, שהיה והתקנות יאושרו, כל מה שלא יהיה טעון רישוי לפי דיני התעבורה, לא יהיה חייב גם בביטוח חובה.

חוה ראובני: כיום הנושא הזה הוא בעייתי.

אמנון כהן: מה קורה אם הקולנועית נכנסה במישהו?

חוה ראובני: לא ברור.

חוה ראובני: התיקים האלה מתנהלים שנים בבתי שנים.

חוה ראובני: פה אנחנו לא יכולים להסדיר את זה.

שאול יהלום: בעצם את אומרת הפוך, שקבעתם שמי שלא צריך רישיון לא יהיה חייב, ופה אתם פוטרים מרישיון.

שאול יהלום: זאת אומרת שפה את לא מסדרת את זה.

חוה ראובני: נכון.

חוה ראובני: קודם כל שזה יהיה ברור - - -

שאול יהלום: שיהיה ברור שהוא לא חייב בביטוח?

שאול יהלום: זה לא נקרא אצלנו להסדיר.

שאול יהלום: זה נקרא אצלנו לברוח.

חוה ראובני: חלילה, אני אומרת את זה להרחבת התמונה.

חוה ראובני: זאת מגמה, היא לא באה עדיין לחקיקה.

חוה ראובני: הרעיון הוא שלא תחול חובת ביטוח.

חוה ראובני: כיום יש מצב שאנשים בעלי קלנועיות קונים ביטוח חובה וביום שנזקקים לחברת הביטוח הם אומרים: "לא היה לכם רישיון נהיגה".

חוה ראובני: רק שחברת הביטוח לא יודעת להגיד איזה רישיון נהיגה כן היה צריך להיות להם.

חוה ראובני: לפחות יהיה סדר בסוגיה.

חוה ראובני: הבנתי שיש פסיקה שאדם יכול לקנות דמוי ביטוח חובה גם בלי חובה.

שאול יהלום: למה שלא נוסיף את כל מה שאמרת לתקנות האלה?

חוה ראובני: כי אין בסמכותו של שר התחבורה להתקין תקנות בענייני ביטוח חובה.

חוה ראובני: יש בתקנות האלה עוד נושאים מלבד הקלנועית.

חוה ראובני: אני מתחילה לקרוא לפי הסדר:

שמואל חיימוביץ: מדובר פה על עבודה של ועדה שהכינה את הנוסח.

שמואל חיימוביץ: הוועדה ישבה תחילה מבלי להתייעץ איתנו, הדבר הזה בא על תיקונו בישיבה שהיתה במשרד התחבורה ובה העלינו כמה דברים שהציקו לנו.

שמואל חיימוביץ: אני רוצה לומר שאנחנו רואים בקלנועית אמצעי שמאפשר לאנשים מוגבלים להתנייד בצורה משופרת.

שמואל חיימוביץ: יחד עם זה, אנחנו גם חושבים שמבחינה בטיחותית ראוי שהם ייסעו על מדרכות אבל במציאות, בהרבה מקומות אין נגישות למדרכות ועל המדרכות.

שמואל חיימוביץ: שמחתי לשמוע את מה שאמר מר יצחקי שמייעדים לזה תקציבים.

שמואל חיימוביץ: אני רוצה שיהיה ברור שאלה יהיו תקציבים שיהיו צבועים לנושא הזה.

אברהם סלומה: אנשי משרד התחבורה לא עושים די בנושא הנגישות.

אברהם סלומה: כל עוד המדרכות לא יהיו תקינות אני אהיה עבריין בפוטנציה.

חוה ראובני: "1.

חוה ראובני: בתקנה 1 לתקנות התעבורה, התשכ"א-1961 (להלן – התקנות העיקריות) – בהגדרה "אופנוע להגשת עזרה ראשונה", במקום פסקה (1) יבוא: הוא בעל מנוע שהספקו לא יפחת מ-12 קילוואט (16 כוח סוס;".

חוה ראובני: זה לא שייך לעניין הקלנועיות.

חוה ראובני: הוועדה אישרה לפני מספר חודשים את הרעיון של אופנועים להגשת עזרה ראשונה, זק"א, הצלה וכו'.

חוה ראובני: רק אחרי שזה חוקק עלתה טענה שנפח המנועים גדול מידי.

חוה ראובני: הדרג המקצועי השתכנע שגם מנוע קטן יותר יענה על הדרישות וייתן לכלים האלה את הניידות הנדרשת.

חוה ראובני: זהו פרט (1) בתקנה מס' 1. "(2) ההגדרה "כסא גלגלים לנכה" – בטלה;" למעשה המהות הזאת משולבת בהגדרת הקלנועית שתבוא בהמשך.

שאול יהלום: האם בזה שאנחנו מאשרים את הקלנועיות, אנחנו פוגעים במשהו בכיסאות הגלגלים הממונעים, שעד היום יכלו לנסוע ועכשיו אנחנו מוחקים אותם?

חוה ראובני: הגדרת קלנועית תהיה רחבה מספיק כדי לכלול בתוכה גם את כסא הגלגלים לנכה.

חוה ראובני: תחת הכותרת של קלנועית, אנחנו נסדיר את שני הדברים - מה שהוכר קלנועית וגם מה שהיום נמצא תחת הכותרת "כסא גלגלים לנכה".

חוה ראובני: כל הזכויות ימשיכו לעמוד להם, רק מבחינת דיני התעבורה יקראו להם קלנועית.

שמואל חיימוביץ: הכוונה רק לכסא גלגלים ממונע, נכון?

חוה ראובני: כן.

שאול יהלום: את מורידה את ההגדרה "כסא גלגלים לנכה".

שאול יהלום: בהגדרה הזאת את לא קבעת כסא גלגלים ממונע או לא ממונע, אבל את מוסיפה רק את הממונע.

שאול יהלום: טוען מר חיימוביץ שבזה את פגעת בכסא גלגלים לא ממונע.

חוה ראובני: היום, בתקנות הקיימות יש רק לכסא ממונע.

חוה ראובני: הגדרת כסא גלגלים לנכה, הקיימת, אותה אנחנו מבקשים לבטל: "כסא המותקן על גלגלים המיועד לניודו של נכה המונע בכוח חשמלי ומהירותו אינה עולה על 10 קמ"ש".

שאול יהלום: אין שום הגדרה לכסא גלגלים שאינו חשמלי?

חוה ראובני: זה נכנס לקטגוריה של תקנות בעגלות יד.

חוה ראובני: "(3) אחרי ההגדרה "קו שירות יבוא: "קלנועית" – רכב מנועי בעל שלושה או ארבעה גלגלים המונע באמצעות מנוע חשמלי שנתקיימו בו כל אלה: רוחבו הכולל אינו עולה על מטר אחד; ההיגוי שבו נעשה באמצעות כידון או מוט היגוי בלבד; הוא מיועד לנוסע אחד או שניים בלבד; מהירות המירבית, המתוכננת על ידי יצרנו, אינה עולה על 12 קילומטר לשעה; הוא עומד בדרישות תקן ישראלי ת"י 1279 חלק 2 כסאות גלגלים: כיסאות גלגלים מונעים חשמלית קלנועיות והמטענים שלהם ובדרישות טכניות נוספות המפורטות בנוהל העומד לעיון הציבור באגף הרכב במשרד התחבורה בשעות העבודה הרגילות של המשרד".

אתי בנדלר: חוה, אני מציעה את הדרישות הטכניות הנוספות לעשות כפסקה 6, משום שלגביהן אני מבינה שיינתן פטור לגבי קלנועיות הקיימות היום בשוק.

חוה ראובני: בסדר.

שאול יהלום: אני שואל את אנשי הקלנועיות.

שאול יהלום: האם רוחב הקלנועית הזוגית אינו עולה על 1 מ'?

אבי אמינוב: כיום, הדגמים הפטורים מרישוי, כולל הזוגי, אינם עולים על 1 מ'.

דני גת: זה בערך 94 ס"מ.

אבי אמינוב: לעניין נושא הרישוי, מטבע הדברים רוב האוכלוסייה שמשתמשת בקלנועית אינה אוחזת ברישיון נהיגה או לא מחדשת רישיון נהיגה.

אבי אמינוב: לכן לא נראה שניתן יהיה לאכוף חובת רישוי.

אבי אמינוב: נושא הביטוח שונה לחלוטין.

שאול יהלום: עכשיו אנחנו מדברים על הרוחב.

חנניה אפנג'ר: תקן של משרד התחבורה קובע שרוחב ספסל לאדם הוא 40 ס"מ.

חנניה אפנג'ר: כך שלגבי כל הרכבים זה התקן.

שאול יהלום: האם בתוך התקן יש נושא של חגורת בטיחות?

אבי אמינוב: שמים, אבל אין תקן מחייב.

שאול יהלום: מאחר והרבה נכים, לפי מיטב ידיעתי, מתקינים בתוך הקלנועית מתקן מיוחד לשבת.

שאול יהלום: זה לא מתקן שעבר את מכון התקנים.

שאול יהלום: אני מציע לפתור אותו מהתקן.

שאול יהלום: זאת אומרת שאם יש מתקן לשבת זה לא ייחשב שהקלנועית לא עומדת בתקן ויפסלו אותה.

דני גת: יש תוספת במנגנון הבקרה של הקלנועית.

אתי בנדלר: השאלה האם כתוצאה מכך הקלנועית לא עומדת בתקן.

דני גת: הקלנועית מתנהגת אחרת בשבת כדי שתעמוד בדרישות ההלכה.

דני גת: במצב כזה מהירות התנועה מוגבלת.

דני גת: זה לא בניגוד לתקן.

שמואל חיימוביץ: הקלנועית עצמה עומדת בתקן.

שאול יהלום: ברגע שיש לך תקן כל המכשיר צריך להיות בתקן.

שאול יהלום: אם מחברים לו משהו שהוא אינו לפי התקן יגידו שהיא לא עומדת בתקן.

אתי בנדלר: אני לא יודעת.

אתי בנדלר: לול ילדים צריך לעמוד בתקן של לולים.

אתי בנדלר: העובדה שמתקינים עליו משחקי ילדים לא פוגע בעמידתו בתקן.

שאול יהלום: אם יבואו מפקחים ממשרד הבריאות ויראו ששמו שם אוניברסיטה לילד שלא עונה על התקן, הם יפסלו את הכל.

אמנון כהן: האם תוספת המכשור לשבת חורגת מהתקן שמופיע בתקנות, או שנכניס לתקנות שבימי שבת יהיה תקן כזה וכזה.

אמנון כהן: אם לא נחריג אותם אז הם יעשו עבירה.

דני גת: אני חושב שכדאי להחריג - - -

שאול יהלום: "למעט מתקן שבת".

חוה ראובני: אני מציעה: "ובלבד שעצם קיומו והתקנתו של מתקן להנעה בשבת לא - - - "

שאול יהלום: לא סותר סעיף זה.

אתי בנדלר: אני לא יודעת אם אנחנו רשאים לעשות את זה.

אתי בנדלר: חוק התקנים הוא חוק מאוד ברור.

אתי בנדלר: הוא גובר על כל מה שנאמר בתקנות והוא קובע מפורשות שאסור למכור, לשווק, לייצר וכיוצא באלה, מוצרים שאינם עומדים בתקן ישראלי, ככל שהתקן הישראלי הוא תקן ישראלי מוכרז.

אתי בנדלר: אשר על כן, גם אם ייכתב דבר כזה, ככל שיש במתקן כזה משום פסילת התקן או חריגה מהתקן, לא יעזור מה שייכתב כאן.

שאול יהלום: אם יש תקן ישראלי מוכרז אז אין ויכוח, אבל אין תקן ישראלי מוכרז.

אתי בנדלר: אבל הם אומרים שאין תקן מוכרז.

שאול יהלום: למתקן שבת אין תקן ישראלי מוכרז.

חנניה אפנג'ר: מכיוון שיש פה דרישות טכניות נוספות וגברתי אמרה שנכניס את זה לסעיף 6, אז נוסיף לדרישות הטכניות הערה שגם אם הותקן מכשיר לשבת, אם הוא לא פוגע בתקן, הוא יהיה חוקי.

שאול יהלום: בסדר.

אמנון כהן: אנחנו מאשרים עם התוספת של סעיף 6.

אמנון כהן: סעיף 2 בבקשה.

חוה ראובני: בסעיף 2 מדובר על תיקון טכני.

חוה ראובני: תיקון לתקנה 39(ד): "האמור בתקנה 39ד לתקנות העיקריות כנוסחה בתקנות התעבורה (תיקון מס' 11), התשס"ה-2005, יסומן 39ז".

חוה ראובני: עקב סדר הגשת תקנות הוועדה וסדר האישור שלהן, יש לנו פעמים 39ד רבתי.

אמנון כהן: אישרנו את סעיף 2.

חוה ראובני: אחרי תקנה 39ז לתקנות העיקריות יבוא: "סימן ב1': קלנועית 39ח.

חוה ראובני: בעל קלנועית והנוהג בה פטור מחובת רישום ורישוי לפי סעיף 2 לפקודה.

חוה ראובני: 39ט.

חוה ראובני: הנוהג בקלנועית פטור מחובת רישיון נהיגה לפי סעיף 10 לפקודה.

חוה ראובני: 39י.

חוה ראובני: א.

חוה ראובני: לא ינהג אדם בקלנועית אלא לאחר שמלאו לו שש עשרה שנים או שהוא נכה;"

שמואל חיימוביץ: אני מבקש שבמקום נכה ייכתב: "אדם עם מוגבלות".

חוה ראובני: יש הגדרת נכה בתקנות התעבורה.

חוה ראובני: יש הגדרה למונח אדם עם מוגבלות?

שמואל חיימוביץ: אתם מאפשרים פה לכל אחד לנהוג בקלנועית חוץ מאשר לנכה שאתם אומרים שהוא יכול להיות מתחת לגיל 16.

שמואל חיימוביץ: אז כל מוגבלות יכולה להיות רלוונטית לעניין.

אתי בנדלר: יש הגדרה של נכה בתקנות התעבורה.

אתי בנדלר: ההגדרה הזאת רלוונטית לעניין התנועה בקלנועית: "נכה הוא: אדם שרופא ממשלתי או רופא מוסמך ראשי שהתמנה בהתאם לתקנה 2א לתקנות הנכים (טיפול רפואי התשי"ג-1954) או רופא מוסמך ראשי שהתמנה בהתאם לתקנה 2א לתקנות נכי המלחמה בנאצים (טיפול רפואי) 1955, אישר לגביו בכתב אחד משני אלה: שהוא נכה הזקוק לרכב כאמצעי תנועה בגלל רגליו הנכות.

אתי בנדלר: שדרגת נכותו מגיעה ל-60% לפחות ותנועתו בדרכים, בלי הרכב האמור, עלולה לערער את מצב בריאותו".

אתי בנדלר: זאת אומרת, יש כאן זיקה בין מוגבלות בניידות לבין הצורך בקלנועית.

אתי בנדלר: אני חוששת שבלי להכיר את הגדרת "אדם מוגבל בתנועה" - - -

אמנון כהן: זה יישאר נכה אלא אם תראו שלמושג אדם עם מוגבלויות יש הגדרה מסודרת.

שאול יהלום: היום הרבה אנשים נוסעים בקלנועיות, אפשר לראות בקיבוצים ובמושבים.

שאול יהלום: יש אנשים שלא מוגדרים כנכים אבל הם מבוגרים ונוסעים על קלנועית.

אתי בנדלר: אם האדם מעל גיל 16, הוא יכול להיות גם אדם בריא.

חוה ראובני: "ב.

חוה ראובני: לא ינהג אדם בקלנועית אלא אם כן מצבו הגופני והנפשי מאפשר לו להפעילה בביטחה; לא ינהג אדם בקלנועית אלא אם כן הוא בקיא בהפעלתה.

חוה ראובני: 39יא.

חוה ראובני: א.

חוה ראובני: לא ינהג אדם בקלנועית בכביש אלא לשם חצייתו או לשם עקיפת מכשול על המדרכה או אם לא ניתן לעלות על המדרכה או לרדת ממנה או אם הכביש בתחום מושב או קיבוץ; לא ינהג אדם בקלנועית במהירות העולה על 12 קילומטר לשעה; בתקנה זו – נהיגה לרבות דחיפת הקלנועית".

שאול יהלום: לגבי 39 ג'.

שאול יהלום: מה זאת אומרת בתחום מושב או קיבוץ?

שאול יהלום: למה פטרו מושב או קיבוץ?

שאול יהלום: אם פטרו בגלל האופי הקהילתי של המקומות האלה, אז יש עוד כמה מקומות כאלה שהם דומים.

שאול יהלום: צריך לקבוע: "מושב או קיבוץ או מושב עירוני בעל אופי דומה".

שאול יהלום: אני לא חושב שאם מר חיימוביץ נמצא באלקנה, זה שונה מקיבוץ יבנה.

שאול יהלום: ישנם ישובים קהילתיים.

חוה ראובני: אני לא יודעת איך להגדיר את הישובים הנוספים האלה.

חוה ראובני: מושב או קיבוץ קיים לנו גם כן לעניין נהיגת טרקטורון בכביש, האסור בכל מקום, למעט בתחומי מושב או קיבוץ.

חוה ראובני: אנחנו נצמדנו לקיים.

אברהם סלומה: ברגע שמתירים רק קיבוץ או מושב סוגרים אנשים עם מוגבלויות בבית.

חוה ראובני: אני מבינה ומקבלת את ההערה אבל אני צריכה לחשוב על הגדרה.

אמנון כהן: בינתיים נמשיך הלאה.

שאול יהלום: קודם כל צריך לפטור אם במקום אין מדרכה.

שאול יהלום: מותר לו לנסוע בכביש אם באותו מסול אין מדרכה.

חוה ראובני: נוסיף: "באין לצידו מדרכה".

שאול יהלום: בנוסף, יש מדרכות שלא מתאימות לתנועת קלנועית.

שאול יהלום: אולי יש בהן מהמורות, או שהן צרות, או שיש עצים.

שאול יהלום: אני מציע להוסיף: "וכן אם המדרכה אינה הולמת את תנאי הנסיעה של הקלנועית".

חוה ראובני: זאת הגדרה מאוד כללית.

חוה ראובני: כל אחד יאמר שהמדרכה לא מתאימה וייסע בכביש.

חוה ראובני: אנחנו מנסים למצוא הגדרות חדות.

שאול יהלום: את קובעת חוק שאי אפשר יהיה למלא אותו.

חוה ראובני: אם יש מכשול, אם לא ניתן לעלות או לרדת, או שניהם גם יחד, אז מותר לו לנסוע בכביש.

חוה ראובני: זה מה שכתוב פה.

חוה ראובני: כל אחד מהתנאים עומד בפני עצמו.

אתי בנדלר: לפעמים לא ניתן לנסוע על מדרכה לא בגלל שיש שם מכשול אלא משום שהיא צרה מידי.

אמנון כהן: תוסיפי: "לא ניתן לנסוע".

שאול יהלום: ונחזור לעניין של קיבוץ ומושב.

חוה ראובני: צריך למצוא הגדרה חדה.

חוה ראובני: אני לא יודעת מה זה "ישוב קהילתי בעל אופי דומה".

שאול יהלום: תכתבי: "ישובים שאינם עולים על 10,000 איש".

אתי בנדלר: אולי לכתוב: "בישובים שמהירות הנסיעה בהם אינה עולה על 20 קמ"ש".

אמנון כהן: זה צריך להיות לפי כמות התושבים.

אמנון כהן: אני מציע 2,000 תושבים.

שאול יהלום: אני מציע 20,000 איש.

אמנון כהן: מה פתאום?

אמנון כהן: חבר הכנסת יהלום, זה מיועד למוגבלים בלבד.

אמנון כהן: אנחנו רוצים טיפה להרחיב את זה בקיבוץ.

אמנון כהן: זה לא מיועד לאנשים רגילים.

עוזי יצחקי: אני מציע להשאיר את זה ככה, זה רק ייצור בעיות.

אמנון כהן: שאול, תגיש הסתייגות למליאה.

אמנון כהן: אנחנו נגיש את זה ככה.

אמנון כהן: אני משאיר את זה כפי שכתוב בתקנות ולא מוסיף דבר.

אברהם סלומה: אני גר ברמת גן שבה יש 150,000 אנשים.

אברהם סלומה: אני צריך להיות סגור בבית?

אברהם סלומה: ,

אמנון כהן: סעיפים 39 ח' עד יא' עם שלושת התיקונים של חבר הכנסת יהלום התקבלו.

אמנון כהן: סעיף 4 לגבי מושב או קיבוץ יישאר כפי שהוא.

אתי בנדלר: שתי תוספות ב-39יא (א): "אם אין לצידו מדרכה או אם לא ניתן לנסוע על המדרכה".

אמנון כהן: הפסקה של 10 דקות.

אמנון כהן: (לאחר ההפסקה)

אמנון כהן: סעיף 4.

חוה ראובני: "4.

חוה ראובני: בתקנה 84(ב) לתקנות העיקריות, אחרי פסקה (12) יבוא: טור א' טור ב' סוג הרכב מספר נוסעים מרבי "(13) אמבולנס 5 נוסעים מלבד הנהג" תקנה 84(ב) היא התקנה שמסדירה בסוגי רכב שונים כמה נוסעים מותר.

חוה ראובני: אנחנו רוצים להוסיף את האמבולנסים להגדרה הזאת ולהגיד שבאמבולנס אי אפשר יותר מ-5 נוסעים.

חוה ראובני: אנחנו רוצים לקבוע שמספר הנוסעים באמבולנס לא יעלה על 5 מלבד הנהג.

חוה ראובני: סיבת התקנה הזאת היא שהיום ישנם אמבולנסים שהולכים ונעשים גדולים וישנה תופעה שבאמבולנסים שמופעלים על ידי חברות פרטיות בעיקר, נעשים שימושים נוספים כמו הסעת נוסעים.

חוה ראובני: הם לא מייחדים את פעילותם לאמבולנסים.

אמנון כהן: כשהוא יהיה בתפקיד אמבולנס הוא יסיע 5 בלבד.

אמנון כהן: אבל כשהוא עושה עבודה פרטית הוא יכול לקחת יותר נוסעים.

חוה ראובני: רכב מסוג אמבולנס משמש רק לצורך אמבולנס.

חוה ראובני: בגלל זה הוא מקבל פטורים ממיסים ביבוא.

חוה ראובני: הוא מקבל אגרת רישוי מאוד נמוכה.

חוה ראובני: הוא מסומן כאמבולנס.

חוה ראובני: לרכב כזה יש שימוש יעודי והוא צריך לשמש רק כאמבולנס.

מאיר ברודר: השטח של האמבולנס הוא שטח קטן.

מאיר ברודר: לטובת החולה אנחנו חושבים שלא צריכים להיות באמבולנס יותר מאנשי הצוות שכוללים נהג, רופא חובש פרמדיק ומלווה.

מאיר ברודר: אנחנו לא סבורים שצריכים להיות נוכחים באמבולנס אנשים נוספים, זה רק יכול להפריע לפצוע.

מאיר ברודר: לאחרונה מצאנו, במיוחד בחברות הפרטיות, שהן מנצלות את הגודל של הרכב ומוסיפות שם כל מיני ספסלים ובין העברה של חולה כזה או אחר, עוסקים גם בהסעות של תלמידים וכדומה.

מאיר ברודר: האמבולנס צריך להיות סטרילי, הוא מיועד לטיפול בחולים, אי אפשר שמקביל שייעשו פעולות אחרות.

מאיר ברודר: אנחנו חושבים שההגבלה הזאת תצמצם את הפעילויות שאינן קשורות לפעילות האמבולנס.

אמנון כהן: איזה הטבות יש ברכישת אמבולנס?

חוה ראובני: עד כמה שידוע לי, יש הנחות משמעותיות במיסי הקניה למיניהם ואגרת הרישוי נמוכה מאוד.

אמנון כהן: יש להם ביטוח לנוסעים שאינם חולים?

חוה ראובני: אני לא יודעת.

שולמית שמעון: ביטוח חובה קיים בכל מקרה.

מאיר ברודר: מספר הנוסעים נקבע על פי רישיון הרכב.

מאיר ברודר: לכל אמבולנס רשום ברישיון כמה נוסעים מותרים.

שולמית שמעון: צריך לזכור שאם הוסיפו ספסלים זה כבר שינוי מבנה.

שולמית שמעון: הם לא עברו בדיקה ותקינה.

שולמית שמעון: צריך לעגן את זה ברישיון הרכב עצמו.

חוה ראובני: אגרת רישוי של אמבולנס היא 319 שקלים לשנה.

חוה ראובני: אם הוא היה רכב הסעות חדש, הוא היה משלם 2,600 שקלים פלוס תוספת לדיזל.

חוה ראובני: מדובר בהפרש של אלפי שקלים.

חוה ראובני: לגבי מיסי הקניה אני לא יודעת להגיד, אבל לדעתי יש הנחות לאמבולנסים.

שרגא אסיף: אני ממגן דוד מחלקת התחבורה.

שרגא אסיף: שמענו עד עכשיו שמדברים על אמבולנסים פרטיים.

שרגא אסיף: אני רוצה לדעת ולשמוע למה כוללים אותנו בסיפור הזה של הנוסעים כאשר רק האמבולנסים הפרטיים מסיעים נוסעים?

אתי בנדלר: כמה נוסעים אתם מסיעים?

שרגא אסיף: ברישיון כתוב 6 פלוס הנהג.

מאיר ברודר: גם במד"א נעשו פעילויות באמבולנסים שלא לצורך הסעת חולים.

שרגא אסיף: למה אתה מכניס את זה?

שרגא אסיף: זה היה במבצע.

שרגא אסיף: זה כל כך יפה שהנוער הלך וחילק לזקנים.

שרגא אסיף: עכשיו אתה אומר כאילו מד"א ביצעה עבירה.

שרגא אסיף: היא עשתה את זה למען הקהילה.

שרגא אסיף: כיום זה 6 נוסעים פלוס אחד.

אמנון כהן: זה יישאר ככה, 6 ועוד 1.

חוה ראובני: אז צריך לכתוב: "או כמספר אחר שנקבע ברישיון הרכב".

חוה ראובני: רק חלק מהאמבולנסים מתאימים ל-6.

חוה ראובני: צריך לכתוב: "אלא אם כן רישיון הרכב קבע אחרת".

חוה ראובני: או בעצם: "או מספר נמוך יותר שנקבע ברישיון הרכב".

אמנון כהן: ברור.

אמנון כהן: אם ברישיון הרכב כתוב 3, אנחנו לא ניתן 6.

חוה ראובני: נכתוב: "6 נוסעים מלבד הנהג או מספר נמוך יותר שצוין ברישיון הרכב".

אמנון כהן: אושר.

אמנון כהן: סעיף 5 בבקשה.

חוה ראובני: "5.

חוה ראובני: בתקנה 143 לתקנות העיקריות תקנות משנה (ז) ו-(ח) – בטלות".

חוה ראובני: תקנה 143 עוסקת בכסא גלגלים לנכה.

חוה ראובני: הנושאים האלה כבר באו על פתרונם.

חוה ראובני: "6.

חוה ראובני: בתקנה 269(ב) לתקנות העיקריות, במקום "וכסא גלגלים לנכה פטורים" יבוא "פטור".

אמנון כהן: בסדר.

אמנון כהן: הלאה.

חוה ראובני: "7.

חוה ראובני: בתקנה 281(א)(3) לתקנות העיקריות, אחרי "להוראת נהיגה" יבוא "ולאמבולנס", ובמקום "משנת ייצורו" יבוא "משנת ייצורם".

חוה ראובני: כאן אנחנו רוצים להגביל את הגיל של האמבולנסים.

חוה ראובני: כיום גם רכב בן 20 יכול לשמש כאמבולנס.

חוה ראובני: כאן אנחנו מציעים סך הכל 10 שנים.

חוה ראובני: שמנו הוראת מעבר מכיוון שישנם אמבולנסים ישנים.

חוה ראובני: בתקנה 14 נאמר: "אמבולנס שתמו 10 שנים משנת ייצורו בתוך שנה מיום תחילתן של תקנות אלה, רישיונו יחודש לשנה אחת נוספת.

חוה ראובני: בעצם אנחנו נותנים שנתיים.

אמנון כהן: סביר.

אמנון כהן: הלאה.

חוה ראובני: "8.

חוה ראובני: בתקנה 300(ג) לתקנות העיקריות, במקום "בתוספת התשיעית" יבוא "בתוספת העשירית".

חוה ראובני: זה גם עניין של תקלת חקיקה שיש לנו שתי תוספות.

חוה ראובני: "9.

חוה ראובני: בתקנה 301(ג) לתקנות העיקריות, במקום "בתוספת התשיעית" יבוא "בתוספת העשירית".

אמנון כהן: אישרנו.

אמנון כהן: הלאה.

חוה ראובני: "10.

חוה ראובני: בתקנה 340(ב) לתקנות העיקריות, אחרי "שאורם צהוב" יבוא "או לבן".

חוה ראובני: זה התאמה לתקינה האירופית.

לאה ורון: מדובר על פנסי רוחב ברכב שרוחבו עולה על 210 ס"מ.

חוה ראובני: "11.

חוה ראובני: בתקנה 342 לתקנות העיקריות, תקנה משנה (ג) – בטלה".

חוה ראובני: מדובר באיסור על רכבים ישנים לעשות פנס בלימה נוסף.

חוה ראובני: אנחנו רוצים לבטל את האיסור הזה.

חוה ראובני: היום התקנות אוסרות על רכבים משנת יצור לפני 1993 להתקין פנס בלימה נוסף.

חוה ראובני: אנחנו רוצים לבטל את האיסור הזה.

אמנון כהן: בסדר.

חוה ראובני: "12.

חוה ראובני: בתוספת התשיעית לתקנות העיקריות, כנוסחה בתקנות התעבורה (תיקון), התשס"ה-2004, בראשה, ובמקום "תוספת תשיעית" יבוא "תוספת עשירית".

חוה ראובני: 13.

חוה ראובני: (א).

חוה ראובני: תחילתה של תקנה 2 ביום ו' באב התשס"ה (11 באוגוסט 2005);" זה תחילה רטרואקטיבית של החלפת המספר.

חוה ראובני: אמרנו ש-39ד' יהפוך להיות 39ז', אנחנו רוצים לתקן את זה רטרואקטיבית ליום שהתקנה נולדה.

חוה ראובני: "(ב).

חוה ראובני: תחילתן של תקנות 8, 9 ו-12, ביום ה' בחשון התשס"ה (20 באוקטובר 2004).

חוה ראובני: "

אמנון כהן: למה 2004?

אתי בנדלר: זה רק שינוי שם.

אתי בנדלר: הם קראו לזה "תוספת תשיעית" והם רוצים לקרוא לזה "תוספת עשירית" משום שפעמיים יש שתי תוספות.

אתי בנדלר: זה תיקון טעות טכנית.

חוה ראובני: לא מטילים על האזרח שום דבר חדש.

חוה ראובני: "(ג).

חוה ראובני: תחילת של תקנות 1(2) ו-(3), 3, 5 ו-6, 30 ימים מיום פירסומן.

חוה ראובני: ".

חוה ראובני: אלה תקנות שנוגעות לקלנועית.

חוה ראובני: "(ד).

חוה ראובני: תחילתן של תקנות 4 ו-7, 60 ימים מיום פרסומן".

חוה ראובני: זה נוגע לאמבולנסים.

חוה ראובני: סעיף 14 נוגע להוראות המעבר לאמבולנסים.

לאה ורון: נדרשת הוראת מעבר נוספת בעניין הקלנועית.

אתי בנדלר: צריכים הוראת מעבר לגבי קלנועיות קיימות בשוק שאינן עומדות בדרישות הטכניות הנוספות המפורטות בפסקה 6 החדשה.

אתי בנדלר: 60 יום אינם מספיקים.

אתי בנדלר: אני לא יודעת אם אפשר לבצע את הדרישות הטכניות הנוספות.

אתי בנדלר: השאלה איך תדעו אם הקלנועית הזאת היתה במלאי?

דני גת: קשה לדעת אם זה מהמלאי.

אילן ליבוביץ: על כל דבר כזה יתחילו לעשות חקירה שלמה?

אתי בנדלר: בדיוק.

אתי בנדלר: מישהו יגיד: "יש לי את זה כבר שנתיים" וזה יהיה בעוד 3 שנים.

דני גת: בתקנות חלה חובת סימון על הקלנועית ועליה כתוב ת שנת הייצור.

אתי בנדלר: איך יידעו מה ישן ומה חדש?

אמנון כהן: יכול להיות שאין יכולת להתקין.

אמנון כהן: איך אני פוטר את הישנים?

אתי בנדלר: בעוד שנתיים אתה תראה קלנועית שלא ענתה על דרישות התקנות.

אתי בנדלר: אז אתה תרצה לדעת אם היא מחויבת בדרישות התקנות או לא.

אתי בנדלר: ואז תראה שהיא לא מסומנת.

אתי בנדלר: אז יגידו לך: "היא ישנה".

אתי בנדלר: יסתבר שהיא קלנועית חדשה שלא סימנו אותה.

אתי בנדלר: איך מתגברים על זה?

דני גת: רוב הקלנועיות הנעות בארץ הן מייצור אפיקים.

דני גת: כל הקלנועיות שלנו מסומנות ויש לנו מעקב מלא.

דני גת: אנחנו יכולים לספק את כל הנתונים.

דני גת: אני מציע, מטעמים פרקטיים, להטיל את זה על היצרנים שהחל מתאריך זה וזה לא תימכר קלנועית שלא עומדת בתקן.

דני גת: לגבי הישנים צריך יהיה לפטור אותם.

אתי בנדלר: איך ידעו שזאת קלנועית חדשה שהתקנות חלות עליה ולא קלנועית ישנה שפטורה מחובת התקנות.

אילן ליבוביץ: מי שעוצר את הקלנועית בדרך לא יכול לדעת אם היא ישנה או חדשה.

חנן אפנג'ר: אפשר להטיל את זה על מכון התקנים שיעשה את הבדיקה.

אתי בנדלר: הם לא הכתובת.

אמנון כהן: אישרנו את כל התקנות למעט סעיף 13 (ד).

לאה ורון: אבל אז זה ייכנס אוטומטית עם הפרסום.

אתי בנדלר: נכון.

אתי בנדלר: אני מציעה שההחלטה תהיה כדלקמן: שהוראות פסקה 6 להגדרת קלנועית לא יחולו על קלנועית שנרכשה או יובאה לפני תחילת תקנה 13ד.

אתי בנדלר: לגבי ההשלמה של איך יידעו, רק לנושא הזה, תובא הצעה לוועדת הכלכלה, ונדון בה באחת מישיבות הפגרה.

אתי בנדלר: האישור ייכנס לתוקף ביום אישור התוספת.

אתי בנדלר: אלא אם כן יש לכם הצעה אחרת.

אתי בנדלר: (הפסקה)

אתי בנדלר: אנחנו מדברים על תחילתן - כפי שמופיע בתקנה 13, אבל בתקנה 13(ג) ובלבד - מאשרים את 13 כמו שהוא.

אתי בנדלר: הוראת מעבר תהיה הוראה נוספת - הוראות פסקה (6) להגדרה קלנועית לא יחולו על קלנועית שנרכשה או יובאה לפני תחילתה של תקנה 1.3.

אמנון כהן: איך יידע השוטר?

אתי בנדלר: בעיה של ראיות.

אתי בנדלר: אם הם מגישים כתב אישום, עול ההוכחה עליהם.

אמנון כהן: אישרנו את זה על פי התיקון.

אמנון כהן: סעיף 14, הוראות מעבר עם התוספת שהקריאה היועצת המשפטית של הוועדה.

אמנון כהן: הכנו, הגשנו ואישרנו את התקנות של תעבורה.

אמנון כהן: תודה רבה הישיבה נעולה.

אמנון כהן: קריאה אני רוצה להודות ליושב ראש.

אמנון כהן: בעיניי לא הוסדר נושא הביטוח לקלנועיות.

אמנון כהן: אני מבקש - - -

אמנון כהן: שליושב ראש ועדה החדש יהיה מה לעשות.

קריאה: צריכים לחייב בביטוח כי יש מקרים של תאונות של מכוסות על ידי ביטוח.

חוה ראובני: שקלנו את זה.

חוה ראובני: אם הקלנועית פטורה מביטוח, ככל שהיא נתבעת, זה מכוסה על ידי הביטוח של הרכב הפוגע.